Pielikums Nr. 4

**TIESĪBU ATSAVINĀŠANAS/PĀRDOŠANAS LĪGUMS Nr. ...**

Rīga, Latvija 2022. gada

Latvijas Universitātes Cietvielu fizikas institūts, zinātniskās institūcijas reģistrācijas apliecība Nr. 381016, juridiskā adrese: Ķengaraga iela 8, Rīga, LV – 1063, tās direktora Andra Anspoka personā (turpmāk - *Tiesību īpašnieks*), no vienas puses, un

Fiziskas vai juridiskas personas rekvizīti (turpmāk - *Tiesību pārņēmējs*), tās valdes locekļa ... personā, kas rīkojas uz statūtu pamata, no otras puses, turpmāk arī kopā saukti - *Puses*,

1. vadoties no Latvijas Republikas normatīvajiem aktiem un ņemot vērā to, ka Tiesību īpašniekam pieder īpašumtiesības, kā arī autortiesību mantiskās tiesības, uz šā Līguma 1.1. punktā minēto mācību komplektu fizikā par hologrāfiju, kā slepenu informāciju Komercnoslēpuma aizsardzības likuma izpratnē,
2. un ņemot vērā Tiesību īpašnieka rīkotās intelektuālā īpašuma izsoles rezultātus, Tiesību pārņēmēja izsolē piedāvāto cenu,

noslēdza šo Līgumu par sekojošo:

1. Līguma priekšmets
   1. Tiesību īpašnieks apņemas nodot un Tiesību pārņēmējs pieņemt īpašumtiesības, kā arī autortiesību mantiskās tiesības uz mācību komplektu fizikā par hologrāfiju, kas sastāv no trīs Dizainparaugu reģistrācijas, zinātības un ar autortiesībām aizsargāti darbi. (turpmāk – *Mācību komplekts*). Dizainparaugi ir reģistrēti Eiropā, pieteikums Nr. 009161318 (turpmāk - *Dizainparaugs*).
   2. Lietošanas tiesības uz Mācību komplektu pāriet Tiesību pārņēmējam no šā Līguma parakstīšanas dienas un šā Līguma 4.1. punktā noteiktā maksājuma saņemšanas Tiesību īpašnieka norādītajā bankas kontā.
   3. Īpašumtiesības uz Mācību komplektu pāriet Tiesību pārņēmējam 1 (viena) mēneša laikā pēc 4.1. punktā norādītās maksas saņemšanas Tiesību īpašnieka norādītajā bankas kontā.
   4. Tiesību pārņēmējs, ievērojot Līguma noteikumus, piekrīt samaksāt \_\_\_\_\_ EUR (\_\_\_\_\_\_\_eiro) par Mācību komplektu.
2. Apliecinājumi

2.1. Tiesību īpašnieks apliecina, ka viņam ir tiesības noslēgt šo Līgumu uz tajā minētajiem noteikumiem, uzņemties tajā noteiktās saistības, kā arī to, ka nododamās izņēmuma tiesības nav apgrūtinātas ar citām saistībām attiecībās ar trešajām personām, nav aizliegtas, nav tiesisku strīdu priekšmets.

2.2. Puses apliecina, ka tam nav tiesībspējas vai rīcībspējas ierobežojumu vai citu juridisku šķēršļu līguma slēgšanai.

1. Pušu tiesības, pienākumi un atbildība

3.1. Noslēdzot šo Līgumu, Tiesību pārņēmējam ir zināmas Mācību komplekta lietošanas iespējas un Dizainparaugu potenciāls. Tiesību pārņēmējam, parakstot šo Līgumu, nav šajā sakarā nekādu pretenziju pret Tiesību īpašnieku.

3.2. Mantisko īpašumtiesību pārejas fakts tiek noformēts ar Pušu parakstītu pieņemšanas un nodošanas aktu.

1. Pirkuma maksa un norēķinu kārtība
   1. Puses vienojas, par Intelektuālā īpašuma (Mācību komplekta) tiesību nodošanu cenu \_\_\_\_\_ EUR (summa vārdiem, 00 centi), (turpmāk – *Līgumcena*) neskaitot pievienotās vērtības nodokli (turpmāk – *PVN*).
      1. 4.2. Tiesību pārņēmējs maksā Tiesību īpašniekam pilnu summu vienā maksājumā.
      2. 4.3. Līgumā paredzētais maksājums tiek aplikts ar pievienotās vērtības nodokli. Pievienotās vērtības nodokli Tiesību pārņēmējs maksā normatīvajos aktos noteiktajā kārtībā un apmērā saskaņā ar Tiesību īpašnieka sagatavotā rēķinā aprēķināto.
2. **Līguma darbības termiņš** 
   1. Līgums stājas spēkā no brīža, kad tas ir abpusēji parakstīts, un Līgums ir spēkā līdz Pušu saistību izpildei.
   2. Ja viena Puse pārkāpj kādu no Līguma noteikumiem un šāds pārkāpums nav novērsts 30 (trīsdesmit) kalendāro dienu laikā no otras Puses rakstiska paziņojuma saņemšanas, otra Puse var vienpusēji izbeigt līgumu. Otrajai pusei ir jāpaziņo pārkāpušajai pusei, kad Līgums tiek izbeigts. Paziņojumu par Līguma izbeigšanas datumu otra Puse nosūta Līguma pārkāpušajai pusei ne vēlāk kā 30 (trīsdesmit) kalendārās dienas pirms Līguma izbeigšanas dienas.
   3. Ja Līguma pārkāpusī Puse tomēr izpilda Līguma noteikumus un novērš attiecīgo Līguma pārkāpumu pirms dienas, kad atbilstoši paziņojumam par Līguma izbeigšanu Līgums tiek izbeigts, tad paziņojums par Līguma izbeigšanu uzskatāms par atsauktu un Līgums paliek spēkā.
3. Nepārvarama vara un strīdu atrisināšana

6.1. Puses neuzņemas atbildību par pilnīgu vai daļēju Pušu Līgumā noteikto pienākumu veikšanas neiespējamību, ja tā radusies nepārvaramas varas vai ārkārtēja rakstura apstākļu rezultātā, tādu kā ugunsgrēks, dabas stihijas, valsts iestāžu aizliedzoši akti, kā arī jebkuri citi ārkārtēja rakstura apstākļi, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst saprātīgiem līdzekļiem. Pušu pienākumu veikšanas termiņš tiek atlikts samērīgi ar šādu apstākļu darbības ilgumu. Ja šo apstākļu darbība turpinās vairāk nekā 3 (trīs) mēnešus, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šajā gadījumā neviena no Pusēm nav tiesīga prasīt no otras zaudējumus, kas saistīti ar Līguma pārtraukšanu.

6.2. Pusei, kuras saistību izpildi apgrūtina nepārvaramas varas apstākļi, par šādu apstākļu iestāšanos un izbeigšanos rakstiski jāpaziņo otrai Pusei 5 (piecu) kalendāro dienu laikā un jāpieliek visas pūles, lai mazinātu nepārvaramas varas kaitīgās sekas. Šādu apstākļu rašanās un ilgšanas lietiskie pierādījumi ir izziņas, kuras izsniedz attiecīga valsts institūcija.

6.3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu normatīvo aktu noteikumiem.

6.4. Puses risina visus strīdus un domstarpības, kas rodas sakarā šā Līguma izpildi, saskaņā ar Latvijas Republikā spēkā esošajiem normatīvajiem aktiem.

6.5. Visus strīdus un domstarpības, kas rodas šā Līguma sakarā, Puses risina pārrunu ceļā. Ja Puses 30 (trīsdesmit) kalendāro dienu laikā nepanāk vienošanos strīdīgajos jautājumos pārrunu ceļā, strīds jānodod izskatīšanai Latvijas Republikas tiesu iestādēs.

6.6. Puses ir viena otrai atbildīgas par savu līgumsaistību neizpildi vai nepienācīgu izpildi, un tām ir savstarpēji jāatlīdzina visi ar to saistītie zaudējumi, izņemot gadījumus, kas tieši paredzēti šajā Līgumā.

1. Nobeiguma noteikumi
   1. Jautājumi, kas nav atspoguļoti Līgumā, tiek izskatīti atbilstoši spēkā esošajiem Latvijas Republikas normatīvajiem aktiem.
   2. Gadījumā, ka spēku zaudē kāds no Līguma punktiem, tas neietekmē pārējo Līguma punktu spēkā esamību.
   3. Līgums ietver Pušu pilnīgu vienošanos, Puses ir to izlasījušas, piekrīt visiem tā punktiem un apstiprina, to parakstot.
   4. Pušu atbildīgie pārstāvji Līguma darbības laikā: Tiesību īpašnieka pārstāvis \_\_\_\_\_\_\_, e-pasts:\_\_\_\_\_, Tiesību pārņēmēja pārstāvis \_\_\_\_\_, e-pasts: \_\_\_\_. Izmaiņu gadījumā obligāti informējama otra Puse par pārstāvja maiņu.
   5. Puses apņemas neizpaust trešajām personām informāciju, kas tām kļuvusi zināma šā Līguma darbības laikā, izpildot Līgumā paredzētās saistības.
   6. Šis Līgums ir sastādīts latviešu valodā uz \_\_ (\_\_\_\_) lapām. Puses Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir beidzamā pievienotā drošā elektroniskā paraksta un tā laika zīmoga datums.

**8. Pušu rekvizīti un paraksti**

|  |  |
| --- | --- |
| Tiesību īpašnieks**:** | Tiesību pārņēmējs**:** |
| **Latvijas Universitātes Cietvielu fizikas institūts**  Juridiskā adrese: Ķengaraga iela 8,  Rīga, LV-1063  NM reģ.Nr. LV90002124925  Norēķinu konts: LV41TREL970021903800B  Banka: Valsts Kase  Bankas kods: TRELLV2X  Direktors Andris Anspoks |  |